Referat af generalforsamlingen i Tolne Skov

afholdt i Tolne Skovpavillon tirsdag den 15. maj 2018

kl. 16.30 til kl. 18.00.

1. Valg af dirigent: Advokat Bent Halkier, Hjørring blev enstemmigt valgt til dirigent.
2. Selskabets formand, Lars Fogh Andersen, aflagde på bestyrelsens vegne beretning om selskabets virksomhed i det forløbne år.

Beretning fremgår af selskabets hjemmeside [www.tolneskov.com](http://www.tolneskov.com).

Selskabets direktør, Jens Christian Kringelholt, fremlagde selskabets årsregnskab til godkendelse, og der var ingen spørgsmål eller kommentarer. Det blev derefter enstemmigt godkendt.

1. Selskabets formand, Lars Fogh Andersen, meddelte, at han trækker sig som formand og bestyrelsesmedlem med øjeblikkelig virkning på grund af stort arbejdspres.

Karl Erik Slynge, Frederikshavn, ønskede at opstille, og da der ikke var flere kandidater, blev Karl Erik Slynge valgt for 1 år, og Jens Kristian Kringelholt, Jens Peter Skovsgaard og Henrik Hougaard genvalgt for 2 år.

1. Der var ikke indkommet forslag til behandling på generalforsamlingen.
2. BDO Statsautoriseret Revisionsaktieselskab blev genvalgt som selskabets revisor.
3. Der var fra salen forslag om at afholde generalforsamlingen i forbindelse med en weekend, så aktionærer bosat langt væk kunne kombinere generalforsamlingen med andre aktiviteter i Vendsyssel.

Henrik Hougaard takkede på bestyrelsens vegne Lars Fogh Andersen for hans store indsats gennem 10 år i bestyrelsen, og salen tog afsked med formanden med akklamation.

Formanden takkede dirigenten for god ledelse af generalforsamlingen og hævede mødet.